  Майя Бывальцева Удмуртиысь куасэн бызьылӥсь Дмитрий Япаров Белоруссиын Шундыӝужанпал Европалэн Континентальной Кубокезлэн люкетаз кыкетӥ инты басьтӥз. 12-тӥ толшоре со сярысь ивортӥзы Россиысь куасэн бызьылонъя федерацилэн нимлыко сайтаз. Классика амалэн 15 иськемез бызёнын Дмитрий Япаров келяз Никита Ступаклы (Москва/Cвердловск улосвыл). Куинетӥ луиз Алексей Виценко (Коми Элькун). Нылкышноос пӧлын 10 иськемын тужгес ӝог вал Польшаысь Юстина Ковальчик, кыкетӥ луиз Белоруссиысь Юлия Тихонова. Россиысь Мария Давыденкова куинетӥ инты басьтӥз. 13-тӥ толшоре эркын амалэн спринт, 15-тӥ толшоре эркын амалэн 10 но 15 иськеме нимаз бызьылонъёс. Тодэ вайытом, 13-тӥ толшоре Куасэн бызьылонъя калыккуспо федераци ӵошатсконъёслэсь огдырлы палэнтэм Россиысь спортсменъёслэн ужзыя видеоконференци амалэн кылзонъёс ортчытоз, сое асьсэос спортсменъёс бырйизы. Нырысь ик кылзозы Александр Легковез но Евгений Беловез. Тегъёс: Спорт Белоруссия ДмитрийЯпаров Удмуртия куасэнбызьылон  